18.   כתב תביעה לקבלת משמורת וחזקה
בבית-המשפט לענייני משפחה

ב_________
בעניין:

____________ ת"ז _________ (קטינה)
בעניין:

____________ ת"ז ______________




על-ידי בא-כוחו עורך-דין _____________



מרח' ____________ עיר ___________



טל' ____________ פקס' ___________
("התובע")




נ ג ד




______________ ת"ז ___________



מרח' ___________ עיר ___________



טל' ___________ פקס' ___________
("הנתבעת")

מהות התביעה: קביעת משמורת הקטינה.

פרשת התביעה

התובע מתכבד בזאת להגיש לבית-המשפט את כתב תביעתו לקבלת משמורת וחזקה על הקטינה הכל כאמור להלן:

1.
התובע והנתבעת נישאו זל"ז כדמו"י ביום __________.

2.
מנישואין אלה נולדה לצדדים הקטינה ביום __________ (להלן: "הילדה").

3.
מיד עם לידת הילדה עזבה הנתבעת את בית המגורים בו חיו הצדדים ועברה לגור בבית הוריה ב__________.

4.
המשיבה הבטיחה למבקש, כי מיד לאחר שתתאושש מהלידה תשוב לבית הצדדים, בינתיים טוב לה בבית הוריה המטפלים בה לאחר הלידה.
5.
התובע האמין כי כך אכן יהיה והנתבעת תשוב בחלוף מספר שבועות לחיות עמו כבעבר.
6.
לימים ביקשה הנתבעת כי הצדדים לא יחזרו לגור בבית התובע, בית בו גרו קודם-לכן, אלא ישכירו דירה בסמוך לבית הוריה.
7.
התובע החל לחפש דירות בסמוך לבית הוריה של הנתבעת וזאת על-מנת לרצותה.
8.
ברם, כל דירה אותה מצא התובע סורבה על-ידי הנתבעת וכך חלף לו הזמן.
9.
בכל אותה תקופה האמין התובע כי כוונותיה של הנתבעת הינן טהורות וכי ההשפעות הזרות והרעות באות מכיוון הוריה אשר לא סמפטו את התובע מראשית הקשר בין הצדדים ואף התייחסו אליו ביחס עויין מאז ומתמיד.
10.
הנתבעת נהגה להרגיע את התובע ולנסות לבנות גשר בינו לבין הוריה אך ללא הצלחה, לנוכח עמדת הוריה אשר עשו הכל לאל ידם להרחיק התובע מביתם ומביתם ונכדתם.
11.
לצערו של התובע הדברים חלחלו ופגעו בסופו של דבר בזוגיות שלו עם הנתבעת אשר הפכה את עורה ופניה והעדיפה את הוריה וביתם על פניו.
12.
ללא כל התראה הגישה הנתבעת נגד התובע תביעת גירושין לבית-הדין הרבני האיזורי בפתח-תקווה, תביעה למזונות ומדור עבור הקטינה וכן תביעה לאחזקת הילדה ואשר במסגרתה מוגשת בקשה זו.
13.
הנתבעת עושה הכל לאל ידה להרחיק בין התובע לבין הילדה.
14.
הסדרי הראיה שנקבעו באופן זמני בהסכמת הצדדים מסוכלים על-ידי הנתבעת ולא תמיד הנתבעת נותנת למבקש לראות את הילדה במועדים שנקבעו.
15.
לאחרונה הגיעה אחות התובע מחו"ל, שם היא גרה באופן קבוע, והיא פנתה באופן ישיר למשיבה על-מנת שתאפשר לה לראות את הילדה וליתן לה בהזדמנות זו מתנות אותן רכשה עבורה. ברם, הנתבעת התחמקה ממנה בתואנות שונות כגון: כי אין לה זמן והיא תבדוק מתי וכו'.
16.
הנתבעת מתייחסת לילדה כאל חפץ אישי שלה והיא אינה מוכנה כי זו תהיה במחיצת התובע בגפו והיא מציבה תנאים להסדרי הראיה של התובע את הילדה. הנתבעת אינה נותנת לתובע לשהות במחיצת הילדה לבד והיא נצמדת אליהם וממש מפריעה לתובע בהסדרי הראיה שלו עם הבת. הנתבעת איננה ראויה לגדל את הילדה בנסיבות בהן היא אך גורמת להרחקתו של התובע מאת הילדה ובכך פוגעת בטובתה של הילדה במישרין ובעקיפין בתובע.
17.
אין כל מקום להגביל את התובע בהסדרי הראיה על-אף גילה של הילדה ואין ליתן למשיבה לנצל את העובדה כי בדרכי כחש ומרמה הרחיקה עצמה ואת הילדה מאת התובע פרק זמן של ____________ לשחק לידיה. עובדה זו דיה כדי להצביע על אם אנוכית אשר טובת הילדה אינה לנגד עיניה כלל ועיקר.
18.
התובע הינו כבן __________ שנים ולו הנישואין הללו הם נישואין שניים. המדובר באדם רציני, איש אשכולות ובעל יידע רחב אשר סיים לאחרונה את לימודי ה____________ והינו עומד בפני תקופת ההתמחות. 
19.
התובע יכול ומסוגל לגדל את הילדה בגפו וליתן לה את שאמה מחסירה ממנה. שכן ברוב שעות היום הילדה כלל אינה עם האם אשר מצויה בענייניה האישיים ובעצם מי שמגדלת אותה זו אימה של הנתבעת. התובע איננו מוכן כי אמא של הנתבעת תהיה שותפה בגידול ביתו ו/או תהיה תחליף לנתבעת. התובע סבור כי לו היכולת והמסוגלות לגדל את הבת בגפו או לחלופין לקבל עליה משמורת משותפת ביחד עם הנתבעת שווה בשווה.
20.
לתובע חשוב ביותר לקיים קשר רציף ישיר והדוק עם הילדה על-מנת להיות שותף בגידולה ובחינוכה, תוך אפשרות לתרום לה מן הידע הרב שרכש במהלך השנים והכי חשוב ליתן לה את כל האהבה שהיא יכולה לקבל מאב. ומשום כך, בין היתר, עותר הוא לקבל החזקה והמשמורת בילדה לידיו, מחד, ולחילופין לקבלת חזקה משותפת.
21.
לתובע זוהי ביתו היחידה והוא מוכן להקריב את מיטב זמנו מרצו לגידולה ולחינוכה. בנסיבות אלה ראוי כי הילדה תהיה בחזקתו.
22.
לבית-משפט נכבד זה הסמכות לדון בתביעה.
23.
אשר-על-כן יתבקש כב' בית-המשפט הנכבד לזמן את הנתבעת לדין ולהורות כדלקמן:

א.
כי משמורתה והחזקתה של הילדה תהיה בידי התובע.


ב.
לחילופין להורות כי המשמורת על הילדה תהיה משותפת על כל המשתמע מכך.

ג.
לשם מתן החלטה כנ"ל ליתן כל צו שיידרש לצורך קבלת תסקיר ו/או בדיקת מסוגלות הורית ו/או כל מבדק נדרש הכרחי אחר.

ד.
לאשר את הצווים הזמניים שיינתנו בתיק זה.

ה.
לחייב את הנתבעת בהוצאות משפט ושכר-טרחת עורך-דין + מע"מ כדין.





_________________




__________, עורך-דין






בא-כוח התובע

